[{"text_idx": "#000004", "text": "Julgeolekuga tegelevate riigikogu komisjonide liikmed pole Tiktoki vo\u0303imalike turvariskidega veel su\u0308vitsi tutvunud, ent leiavad, et vo\u0303imalusel tuleks rakendust kasutavatel ametikaaslastel riske maandada. Riigi Infosu\u0308steemi Amet (RIA) on andnud soovituse, et Tiktokki peaks kasutama eraldi nutiseadmest."}, {"text_idx": "#000005", "text": "Riigikogu julgeoleku ja\u0308relevalve erikomisjoni esimees Toomas Kivima\u0308gi nendib, et pole teemaga veel va\u0308ga ha\u0308sti kursis, aga leiab, et see on enneko\u0303ike turvalisuse teema. \"Julgeoleku ja\u0308relevalve erikomisjoni ei ole see teema veel jo\u0303udnud. Meil oli esmaspa\u0308eval koosolek eriside teemal, kus esinesid inimesed kaitsepolitseist, kaitseministeeriumist ja va\u0308lisluurest, aga [Tiktoki] teema meie lauda ei ole jo\u0303udnud,\" u\u0308tles Kivima\u0308gi."}, {"text_idx": "#000006", "text": "Tema so\u0303nul on see on iga poliitiku isiklik otsustus, milliseid sotsiaalmeediakanaleid ta kasutab. \"Aga kui vaatame teistpidi, siis kellelgi ei ole va\u0308himatki kohustust Tiktokki kasutada. See on igau\u0308he valikuvabaduse ku\u0308simus. See ei ta\u0308henda aga, et on vajadus kellelegi midagi ette kirjutada, aga kui [rakendus] pole piisavalt turvaline, siis on teine teema,\" ma\u0308rkis Kivima\u0308gi."}, {"text_idx": "#000007", "text": "Kivima\u0308gi u\u0308tles, et RIA soovitusi kindlasti tuleb ja\u0308rgida, sest nad on selle valdkonna spetsialistid ja neid ignoreerida pole va\u0308himatki po\u0303hjust. \"Kuid kui ta on soovitus, siis ta ja\u0308a\u0308b ka soovituse staadiumisse. Veel kord, mis on ko\u0303ige olulisem, et ma ei tea mitte u\u0308htegi regulatsiooni, mis kohustaks poliitikut vo\u0303i ametnikku kasutama Tiktokki. Kui see ei ole turvaline, siis ei peaks seda tegema ja vo\u0303iks vo\u0303imalusel va\u0308ltida, sest on teisi vo\u0303imalusi,\" vo\u0303ttis Kivima\u0308gi teema kokku."}, {"text_idx": "#000008", "text": "Kivima\u0308gi ise Tiktokki ei kasuta ega plaani seda ka tulevikus oma mobiiltelefoni laadida."}, {"text_idx": "#000009", "text": "Riigikogu riigikaitse komisjoni liige Erki Savisaar u\u0308tleb, et Tiktoki turvaanalu\u0308u\u0308siga ta su\u0308vitsi pole tutvunud. \"Eks eri platvormidel on eri turvariskid ja kui RIA sellise hinnangu on va\u0308lja andnud, siis tasub seda usaldada,\" so\u0303nas Savisaar."}, {"text_idx": "#000010", "text": "\"Siin tuleb julgeolekuspetsialistidega asja arutada, aga fakt on see, et kui sama telefoniga to\u0308o\u0308deldakse ka tundlikku infot, mis on mo\u0303eldud asutusesiseseks kasutamiseks \u2013 salajast ei tohi nagunii kasutada \u2013, siis need kindlasti kokku ei sobi ja siis oleks mo\u0303istlik erinevaid seadmeid kasutada,\" so\u0303nas Savisaar."}, {"text_idx": "#000011", "text": "Savisaar ise Tiktokki ei kasuta. \"Eks iga poliitik vastutab oma tegude eest ise ja fakt on see, et poliitikud peavad olema nendes keskkondades, kus on valijad,\" so\u0303nas Savisaar."}, {"text_idx": "#000012", "text": "USA Fo\u0308deraalse Juurdlusbu\u0308roo direktor Chris Wray u\u0308tles eelmisel na\u0308dalal, et u\u0308lipopulaarne nutirakendus Tiktok on ohuks USA riiklikule julgeolekule. Riigi Infosu\u0308steemi Ameti ekspert on o\u0308elnud, et kui to\u0303esti to\u0308o\u0308koht eeldab Tiktoki kasutamist, peaks seda tegema eraldi nutiseadmest. RIA keelas oma to\u0308o\u0308tajatel to\u0308o\u0308telefonides Tiktoki kasutamise juba kaks aastat tagasi."}, {"text_idx": "#000013", "text": "Tiktokki videosid postitav riigikogulane Andres Sutt u\u0308tles AK-le, et ta ei kasuta oma ametitelefoni Tiktoki videote tegemiseks. \"Seda a\u0308ppi pole mul telefonis. Ko\u0303igi rakenduste puhul peab inimene olema teadlik riskidest. Mo\u0303istlik ja vajalik on Tiktokis olla, sest seal on inimesed, kelleni tuleb jo\u0303uda,\" so\u0303nas Sutt."}, {"text_idx": "#000014", "text": "Tiktokist leiab ka Roheliste juhi Johanna Maria To\u0303ugu, kes peab sealseid ja\u0308lgijaid paremaks publikuks kui muus sotsiaalmeedias. \"Minul ei ole praegu kahte nutitelefoni. Ma kasutan ku\u0308ll u\u0308hte Nokia nuppudega telefoni mo\u0303nikord, aga kuna to\u0308o\u0308 ka\u0308ib minuga pidevalt kaasas, siis mul on ikkagi taskus ko\u0303ik korraga olemas,\" u\u0308tles To\u0303ugu."}, {"text_idx": "#000015", "text": "Endise riigikogu liikme, keskerakondlase Oudekki Loone Tiktoki videod varieeruvad elulistest kaadritest poliitiliste va\u0308ljau\u0308tlemisteni. Tema postitab isiklikust telefonist ning hoiab to\u0308o\u0308alase teabe mujal. \"Ma u\u0308ldse ei va\u0308lista, et suur osa riigikogu liikmeid vaatab Tiktokki. Neil ei pruugi seal oma kanalit olla, sest see no\u0303uab va\u0308ikeste videote tegemist ja ka va\u0308ikeste videotega eneseva\u0308ljendus on tegelikult keeruline,\" ra\u0308a\u0308kis Loone."}, {"text_idx": "#000016", "text": "Ta usub, et poliitikud on digiohtudest teadlikud. \"Ma tahaksin uskuda, et riigikogu liikmed teavad digihu\u0308gieeni, et nad ei hoia riigisaladusi oma telefonis, et nad ei lobise tundlikku infot mittekru\u0308pteeritud ko\u0303nedes. /.../ Kui riigikogu liige tegeleb riigisaladusega ja meil on mo\u0303nikord sellised kohtumised, kus ra\u0308a\u0308gitakse tundlikku informatsiooni, siis need on kohtumised, kuhu me ei vo\u0303ta kunagi kaasa ei telefoni ega arvutit, lihtsalt selleks, et olla kindel,\" lisas Loone."}, {"text_idx": "#000018", "text": "ERR USA-s: Tiktoki keelamise asemel vo\u0303ib riik sihikule vo\u0303tta selle algoritmid"}, {"text_idx": "#000020", "text": "Heiki Nabi alustas MM-i vo\u0303iduga"}, {"text_idx": "#000027", "text": "Vabariigi valimiskomisjon suhtub kriitiliselt valitsuse plaanidesse"}, {"text_idx": "#000033", "text": "Terviseamet keelas mu\u0308rale viidates Tallinna kesklinnas majaehituse"}, {"text_idx": "#000037", "text": "Keskpankurid kritiseerivad valitsuse ja kommertspankade kokkulepet"}, {"text_idx": "#000039", "text": "Ma\u0308gi-Karabahhi separatistid alistusid ja no\u0303ustusid relvarahuga"}, {"text_idx": "#000044", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000050", "text": "\"Kultuuristuudio. Arutelu\" avasaade heidab pilgu kultuurkapitali kaukasse"}, {"text_idx": "#000052", "text": "Euroopa keeltepa\u0308eval loetakse Vikerraadios \"Naksitrallid\" ette 14 keeles"}, {"text_idx": "#000054", "text": "Kultuuriministeerium hoiab ja\u0308rgmisel neljal aastal kokku neli miljonit eurot"}]